รัฐบาลไทย-ข่าวทำเนียบรัฐบาล-ผู้ว่าฯ อุบลราชธานี เผย ชุดปฏิบัติการพิเศษฝ่ายปกครองเดชอุดม จับกุมผู้ค้ายาเสพติด ฉายา “เบนซ์ ป่าก่อ” พร้อมของกลางยาบ้า 167 เม็ดพร้อมตรวจยึดปืนสั้น 1 กระบอกพร้อมเครื่องกระสุน
วันเสาร์ที่ 30 มีนาคม 2567
30/03/2567
ผู้ว่าฯ อุบลราชธานี เผย ชุดปฏิบัติการพิเศษฝ่ายปกครองเดชอุดม จับกุมผู้ค้ายาเสพติด ฉายา “เบนซ์ ป่าก่อ” พร้อมของกลางยาบ้า 167 เม็ดพร้อมตรวจยึดปืนสั้น 1 กระบอกพร้อมเครื่องกระสุน
ผู้ว่าฯ อุบลราชธานี เผย ชุดปฏิบัติการพิเศษฝ่ายปกครองเดชอุดม จับกุมผู้ค้ายาเสพติด ฉายา “เบนซ์ ป่าก่อ” พร้อมของกลางยาบ้า 167 เม็ดพร้อมตรวจยึดปืนสั้น 1 กระบอกพร้อมเครื่องกระสุน
วันนี้ (30 มี.ค. 67) นายศุภศิษย์ กอเจริญยศ ผู้ว่าราชการจังหวัดอุบลราชธานี เปิดเผยถึงการขับเคลื่อนตามนโยบายของกระทรวงมหาดไทย ที่เน้นย้ําในการจัดระเบียบสังคม และปราบปรามผู้มีอิทธิพล เพื่อสร้างสังคมให้สงบสุข บ้านเมืองเป็นระเบียบเรียบร้อย ซึ่งในพื้นที่จังหวัดอุบลราชธานี ชุดปฏิบัติการพิเศษฝ่ายปกครองอําเภอเดชอุดม ได้ทําการจับกุมนายวุฒิศักดิ์ (สงวนนามสกุล) พร้อมยาเสพติดให้โทษประเภทที่ 1 (ยาบ้า) จํานวน 167 เม็ด และจับกุมนางสาววรรณา (สงวนนามสกุล) ซึ่งจากผลปัสสาวะพบว่ามีสารเสพติดในร่างกาย โดยมีนายสะอาด วงศ์รักษ์ นายอําเภอเดชอุดม มอบหมายให้นายราเยส ราย ปลัดอําเภอหัวหน้าฝ่ายงานความมั่นคงอําเภอเดชอุดม พร้อมกําลังที่สมาชิกกองอาสารักษาดินแดนอําเภอเดชอุดมที่ 5 ร่วมกันปฏิบัติการในครั้งนี้
นายศุภศิษย์ กอเจริญยศ ผู้ว่าราชการจังหวัดอุบลราชธานี กล่าวว่า การดําเนินการตรวจสอบและจับกุมในครั้งนี้ มีที่มาจากเรื่องร้องเรียนที่ได้รับจากประชาชนผ่านศูนย์ดํารงธรรมอําเภอเดชอุดม ว่ามีการมั่วสุมยาเสพติดเป็นประจําในพื้นที่ดังกล่าว จากนั้นทางเจ้าหน้าที่จึงได้ดําเนินการวางแผนเข้าตรวจคน โดยได้มีการลงพื้นที่บ้านป่าก่อ หมู่ที่ 5 ตําบลเมืองเดช อําเภอเดชอุดม จังหวัดอุบลราชธานี เพื่อทําการเข้าตรวจสอบข้อเท็จจริง เมื่อเจ้าหน้าที่เดินทางไปถึงบ้านดังกล่าวพบ นายวุฒิศักดิ์ (สงวนนามกสุล) และนางสาววรรณา (สงวนนามสกุล) อยู่ภายในบ้าน เจ้าหน้าที่จึงได้แสดงตัวเพื่อทําการขอตรวจค้นภายในบ้าน ซึ่งพบยาเสพติดให้โทษประเภทที่ 1 (ยาบ้า) จํานวน 167 เม็ด ซึ่งนายวุฒิศักดิ์ฯ ยอมรับว่ายาบ้าเป็นของตัวเองจริง เจ้าหน้าที่จึงควบคุมตัวนายวุฒิศักดิ์ฯ ส่งพนักงานสอบสวน สถานีตํารวจภูธรเดชอุดม สําหรับนางสาววรรณาฯ ซึ่งมีผลปัสสาวะเป็นบวกเบื้องต้นสมัครใจบําบัด ทั้งนี้ในการจับกุมนายวุฒิศักดิ์ฯ หรือฉายา “เบนซ์ ป่าก่อ” ชุดปฏิบัติการพิเศษฝ่ายปกครองฯ ได้รับแจ้งว่ามีพลเมืองดีพบอาวุธปืนทิ้งไว้ข้างทาง เจ้าหน้าที่จึงทําการตรวจยืดพบเป็นปืนสั่นไทยประดิษฐ์จํานวน 1 กระบอกพร้อมเครื่องกระสุนจํานวน 4 ลูก ซึ่งนายวุฒิศักดิ์ฯ ให้การว่าเป็นอาวุธของตนเอง ชุดปฏิบัติการพิเศษฝ่ายปกครองฯ จึงได้ทําบันทึกจับกุม และนําตัวผู้ต้องหาพร้อมของกลาง ส่งพนักงานสอบสวนเพื่อดําเนินการตามกฏหมายต่อไป
นายศุภศิษย์ กอเจริญยศ ผู้ว่าราชการจังหวัดอุบลราชธานี กล่าวต่ออีกว่า ตนได้กําชับเจ้าหน้าที่ที่เกี่ยวข้อง เดินหน้าพุ่งเป้า Re X-Ray ในทุกพื้นที่อย่างต่อเนื่อง เพื่อกวาดล้างสิ่งผิดกฎหมาย อันจะทําให้สังคมมีความสงบเรียบร้อย เกิดสวัสดิภาพ พี่น้องประชาชนมีความปลอดภัยในชีวิตและทรัพย์สิน ไม่ต้องหวาดระแวง หรือเดือดร้อนรําคาญจากการกระทําผิดกฎหมายทุกรูปแบบ
“ซึ่งที่ผ่านจังหวัดอุบลราชธานีได้บูรณาการทุกภาคส่วน “บําบัดทุกข์ บํารุงสุข” และรักษาความมั่นคงและความสงบเรียบร้อย เพื่อให้ทุกคนในสังคมได้ใช้ชีวิตอย่างมีความสุข อย่างไรก็ตามต้องขอให้พี่น้องประชาชนทุกท่านช่วยเป็นหูเป็นตา ระแวดระวังบ้านเมืองของเรา หากพบเห็นเบาะแสการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง โดยข้อมูลส่วนบุคคลของผู้เเจ้งเบาะเเสจะถูกคุ้มครองและปกปิดเป็นความลับ ป้องกันไม่ให้พลเมืองดีต้องได้รับภัยจากการเเจ้งเบาะเเสดังกล่าว”นายศุภศิษย์ฯ กล่าวทิ้งท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood